Askvoll kyrkje

Askvoll kyrkje står i Askvoll sentrum i Askvoll kommune i Vestland, og er ei tømra langkyrkje frå 1863. 

mini|høgre|Askvoll med kyrkja. 
Arkitekt for kyrkja var kunstnaren Anders Askevold, han har òg måla altartavla som syner Jesus i bøn i Getsemane. 
Altartavla vart måla til den førre kyrkja, og vart berga ut då denne brann ned i 1862.Margrethe Henden Aaraas og Sigurd Vengen: «Askvoll kyrkje» på nettstaden til Fylkesarkivet i Sogn og Fjordane

Kyrkja høyrer til Askvoll sokn i Sunnfjord prosti. Fram til utfasinga av prestegjeld frå 2004 låg soknet i Askvoll prestegjeld.

Historie
Den noverande kyrkja er den fjerde kjende i bygda. Den fyrste var ei stavkyrkje som truleg stod på staden som no vert kalla Kyrkjebakken og som fyrst er nemnd i kjeldene i 1306. Den andre kyrkja vart bygd i 1604, og var ei tømra kyrkje som stod til 1859, då vart ho erstatta av ei krosskyrkje som berre fekk stå tre år før ho brann ned etter at lynet slo ned i henne.«Fjordungskyrkje i Askvoll» på NRK Sogn og Fjordane Fylkesleksikon

1814
I 1814 var Askvoll sokn hovudsokn i Askvoll prestegjeld, og Askvoll kyrkje var hovudkyrkja. Soknepresten i 1814 var Peter Johan Arnet (1740-1826) frå Skogn i Levanger. Han tok til i stillinga i 1789 og gjekk av med pensjon 14. desember 1815.

Prins Christian Frederik sendte i 1814 ut ei kunngjering om at det i heile landet skulle haldast særskild bededag i hovudkyrkja i prestegjeldet. Den tømra kyrkja frå 1604 husa både eidsavlegging og val av to representative valmenn til eit amtsvalmøte. I Askvoll kyrkje vart bededagen halden 18. mars.

Askvoll kyrkje var vallokale tre gonger i 1814: På den særskilde bededagen 18. mars, ved valet av valmenn til omframt storting 9. september og ved valet av valmenn til det første ordinære stortinget 30. desember.Østevik, Elin (2014): Grunnlovsjubileum – 1814 i Askvoll prestegjeld. Frå Kulturhistorisk leksikon, Fylkesarkivet i Sogn og Fjordane

 Sjå òg 
 Kyrkjebygga til Den norske kyrkja i Sogn og Fjordane

 Kjelder 
 Om Askvoll sokn på nettstaden til Den norske kyrkja
 Kart frå 1979 som viser soknegrenser og kyrkjestader, på nettstaden til Universitetet i Bergen
 «Kirkebøker, Sogn og Fjordane» på nettstaden til Arkivverket

 Fotnotar 

Bakgrunnsstoff



Kategori:Kyrkjer i Askvoll
Kategori:Kulturminne i Askvoll
Kategori:Kyrkjer i Sunnfjord prosti
Kategori:Langkyrkjer i Bjørgvin
Kategori:Norske kyrkjer frå 1860-åra
Kategori:1863 i Noreg